CELEX: 32020D0807(01)
Language: hu
Date: 2020-06-17 00:00:00
Title: A Szociális biztonsági rendszerek koordinációjával foglalkozó igazgatási bizottság H9 sz. határozat (2020. június 17.) a 987/2009/EK európai parlamenti és tanácsi rendelet 67. és 70. cikkében, valamint az S9 sz. határozatban említett határidőknek a Covid19-világjárvány miatti meghosszabbításáról (EGT-vonatkozású és az EK–Svájc-megállapodást érintő szöveg) 2020/C 259/03

7.8.2020   
            
            
               HU
            
            
               Az Európai Unió Hivatalos Lapja
            
            
               C 259/9
            
         
      A SZOCIÁLIS BIZTONSÁGI RENDSZEREK KOORDINÁCIÓJÁVAL FOGLALKOZÓ IGAZGATÁSI BIZOTTSÁG
      H9 sz. HATÁROZAT
      (2020. június 17.)
      a 987/2009/EK európai parlamenti és tanácsi rendelet 67. és 70. cikkében, valamint az S9 sz. határozatban említett határidőknek a Covid19-világjárvány miatti meghosszabbításáról
      (EGT-vonatkozású és az EK–Svájc-megállapodást érintő szöveg)
      (2020/C 259/03)
      A SZOCIÁLIS BIZTONSÁGI RENDSZEREK KOORDINÁCIÓJÁVAL FOGLALKOZÓ IGAZGATÁSI BIZOTTSÁG,
      Tekintettel a szociális biztonsági rendszerek koordinálásáról szóló, 2004. április 29-i 883/2004/EK európai parlamenti és tanácsi rendelet (1) 72. cikkének a) pontjára, amelynek értelmében az igazgatási bizottság foglalkozik az összes igazgatási jellegű, illetve a 883/2004/EK rendelet és a szociális biztonsági rendszerek koordinálásáról szóló 883/2004/EK rendelet végrehajtására vonatkozó eljárás megállapításáról szóló, 2009. szeptember 16-i 987/2009/EK európai parlamenti és tanácsi rendelet (2) rendelkezéseiből eredő értelmezési kérdéssel,
      Tekintettel a 883/2004/EK rendelet 35. cikkére és 65. cikkének (8) bekezdésére, valamint a 987/2009/EK rendelet 67. és 70. cikkére,
      Tekintettel az Európai Bíróság ítélkezési gyakorlatára, amelynek értelmében vis maiorra abban az esetben lehet hivatkozni, ha a jogi kötelezettségek be nem tartása az érintett által nem befolyásolható, rendellenes és előre nem látható körülményekből ered, amelyeknek a következményeit az általa tanúsított kellő gondosság mellett sem lehetett volna elkerülni (vö. a Bíróság C-391/93 sz. Perrotta-ügyben hozott 1995. július 13-i ítéletével, EU:C:1995:240),
      mivel:
      
                  (1)
               
               
                  A tagállamokat egyedülálló módon érintették a Covid19-járvánnyal járó válság következményei. A válság jelentősen hátráltatja a tagállamok érintett intézményeinek szokásos munkafolyamatait, és olyan kivételes helyzetet teremt, amelyben a visszatérítési eljárások rendes menete nem biztosítható.
               
            
                  (2)
               
               
                  A 987/2009/EK rendelet 67. és 70. cikkében foglalt visszatérítési szabályok alkalmazásakor figyelembe kell venni a helyzet egyedülálló jellegét.
               
            
                  (3)
               
               
                  Tekintettel arra, hogy a tagállamokat és illetékes intézményeiket eddig eltérő mértékben érintette a Covid19-járvány, illetve hogy a járvány további alakulása egyelőre nem látható előre, a helyzetet folyamatosan figyelemmel kell kísérni. Szükség esetén ezt a határozatot kellő időben megfelelően módosítani kell, és a tagállamok további megállapodásokat köthetnek,
               
            A KÖVETKEZŐKÉPPEN HATÁROZOTT:
      
                  1.
               
               
                  A követelések benyújtásának és rendezésének a 987/2009/EK rendelet 67. és 70. cikkében, valamint az S9 sz. határozatban említett azon határidei, amelyek 2020. február 1. és 2020. december 31. között járnának le, hat hónappal meghosszabbodnak.
               
            
                  2.
               
               
                  Ezt a határozatot az Európai Unió Hivatalos Lapjában ki kell hirdetni. Ezt a határozatot 2020. június 18-tól kell alkalmazni.
               
            
         
            
               az igazgatási bizottság elnöke
            
            Blaženka KAMENJAŠEVIĆ
         
      
      
         (1)  HL L 166., 2004.4.30., 1. o.
      
      
         (2)  HL L 284., 2009.10.30., 1. o.